Tammikuu 2017

LEHDISTÖTIEDOTE

Uudet lamellilaikat pinnan työstöön kulmahiomakoneella

Pintakäsittelylaikkoja käytetään purseenpoistoon, mattaukseen, kaikenlaisten metallien ja ei-rautametallien puhdistukseen sekä ruosteen ja värin poistoon. Norton lanseeraa uuden valikoiman lamellilaikkoja kulmahiomakoneella tapahtuvaan pinnan työstöön.

Uusissa Vortex Rapid Prep –pintakäsittelylaikoissa hiomalamellit on valmistettu korkealaatuisesta Vortex -hioma-aineesta, jolla aikaansaadaan parempi aineenpoisto ja hienompi pinta kuin perinteisillä hioma-aineilla. Valmistajan mukaan uuden Clean Bond –sideaineen ansiosta tukkeutumisen ja aikaavievän uudelleentyöstön vaaraa ei ole. Lamellit on asennettu limittäin lasikuituvalmisteiselle tukilevylle, jolloin laikka on erittäin joustava ja taipuisa, ja sopii siten profiileiden ja ääriviivojen työstöön.

Vortex Rapid Prep –pintakäsittelylaikkoja on 115 mm ja 125 mm halkaisijalla välillä karkea ja erittäin hieno. Ne sopivat erityisesti puhdistukseen ja kevyeen purseenpoistoon sekä ruostumattoman teräksen TIG-saumojen työstöön. Vortex Rapid Prep –laikat täydentävät erinomaisesti fiiberilaikkojen ja perinteisten, hiomakankaisten lamellilaikkojen valikoimaa. Laikoilla aikaansaadaan alhaisella Ra-arvolla erittäin tasainen ja hieno jälki.

”Uusien lamellilaikkojen rakenteen ansiosta työstö on erittäin joustavaa eikä tukkeutumisen vaaraa ole, mikä tekee laikoista täydellisiä esimerkiksi purseenpoistoon ja ruostumattoman materiaalin pintakäsittelyyn”, kertoo Timo Sutinen, Saint-Gobain Abrasives AB:n Suomen myyntivastaava.

Katso myös [www.nortonabrasives.com](http://www.nortonabrasives.com)